text: Натрошаваме бисквитите на трохи и към тях добавяме ванилията и 3 с. л. пудра захар. Смесваме добре и прибавяме разтопеното на водна баня масло. Разбъркваме добре, до получаване на еднородна смес.
  Разстиламе сместа в кръгла форма с подвижно дъно и оформяме блат, след което го оставяме в хладилник за 1 час, за да стегне.
  Смесваме заквасената сметана със сиренето „Крема” и разбиваме добре с миксер. Добавяме 3-4 с. л. пудра захар и отново разбиваме.
  Разпределяме сместа върху бисквитения блат и отново оставяме в хладилник за няколко часа, за да стегне. Когато преценим, че сладкишът се е стегнал достатъчно, добавяме най-отгоре сладкото от боровинки и отново връщаме чийзкейка в хладилника.